**BME VIK Hallgatói Képviselet**

**Kar Kiváló Oktatója Díj és  
Kar Kiváló Fiatal Oktatója Díj**

**Pályázati kiírás 2024**

A Budapest Műszaki és Gazdaságtudományi Egyetem Villamosmérnöki és Informatika Karának Hallgatói Képviselete 2008 tavaszán alapította meg a Kar Kiváló Oktatója és a Kar Kiváló Fiatal Oktatója kitüntetést. A kitüntetés célja, hogy a hallgatók ezen díjak által ismerjék el és köszönjék meg az általuk legkiválóbbnak minősített oktatók oktatási tevékenységét.

A Kar Kiváló Oktatója Díj odaítélhető bármely, a Kar hallgatóit oktató és tudományos fokozattal rendelkező, az Egyetemmel és Kar valamelyik tanszékével munkaviszonyban álló oktatónak.

A Kar Kiváló Fiatal Oktatója Díj odaítélhető bármely, a Kar hallgatóit oktató, legfeljebb 40. életévét betöltött, az Egyetemmel és a Kar valamelyik tanszékével munkaviszonyban álló, valamint legalább BSc fokozattal rendelkező oktatónak.

**A díj odaítélésnek menete:**

**Jelölés**

* A kitüntetésre a Kar bármely hallgatója jelölhet oktatókat.
* A javaslatok leadása az alábbi kérdőív kitöltésével lehetséges 2024. június 1. szombat 23:59-ig: [vik.hk/kko-jeloles](http://vik.hk/kko-jeloles)
* A javaslatok a Kiváló Oktató díjakra tartalmazzák a jelölt nevét és tanszékét, az általa oktatott tantárgy(ak)at, továbbá azonos tantárgynevek esetén a szakot is, azt, hogy melyik díjra jelölik, valamint egy néhány soros indoklást.
* Az indoklás karakterszáma szóközökkel együtt ne haladja meg az 500 karaktert. Az indoklást az oktatóra és nem a jelölő hallgatóra szabottan kérjük megírni.
  + Rossz példa: „*Nagyon hálás vagyok neki, mert engem kivételesen kettessel átengedett a legutolsó vizsgán.*”
  + Jó példa: „*Manci közvetlen a hallgatókkal, a feltett kérdésekre kedvesen és mindenki által érthetően válaszol.”*
* A legutóbbi 3 év díjazottjai nem jelölhetőek!

**Szavazás**

* A beérkezett jelöltekre 2024. június 4. (kedd) 12:00-tól lehet szavazni elektronikusan a [kko.vik.hk](http://kko.vik.hk) weboldalon 2024. június 18. (kedd) 23:59-ig.
* Csak a VIK-en aktív hallgatói jogviszonnyal rendelkező hallgatók szavazhatnak.
* A Kar Kiváló Oktatója Díj esetén a hallgatók általuk választott 3 oktató között állítanak fel sorrendet, a Kar Kiváló Fiatal Oktatója esetén egy oktatóra van lehetőség szavazni.
* A Hallgatói Képviselet a kitüntetéseket a szavazás eredménye alapján ítéli oda.
* A kitüntetések átadására ünnepélyes keretek között, az ünnepi Kari Tanács ülésének keretében kerül sor.
* A kitüntetést a Hallgatói Képviselet elnöke és a Kar dékánja együtt adja át.

**A korábbi évek kitüntetettjei:**

* 2008: Recski András, Levendovszky Tihamér
* 2009: Selényi Endre, Schlotter Ildikó
* 2010: Veszely Gyula, Németh Krisztián
* 2011: Fehér Béla, Szeszlér Dávid
* 2012: Charaf Hassan, Czirkos Zoltán
* 2013: Gyimóthy Szabolcs, Dudás Levente
* 2014: Nagy Lajos, Mann Zoltán Ádám
* 2015: Szeszlér Dávid, Horváth Gábor
* 2016: Németh Krisztián, Micskei Zoltán
* 2017: Czirkos Zoltán, Asztalos Márk
* 2018: Wiener Gábor, Balázs Barbara
* 2019: Szeszlér Dávid, Varga Kitti
* 2020: Csima Judit, Szirmay-Kalos László, Dobra Gábor
* 2021: Czirkos Zoltán, Csala Péter
* 2022: Németh Krisztián, Csala Bálint
* 2023: Szeszlér Dávid, Bilicz Sándor, Varga Kitti Katalin

Kelt: Budapest, 2024. május 21.